 **HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/ - /2018..

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2018. június 28-ai nyilvános ülésére**

**Tárgy:** Hévíz Város Önkormányzat Képviselő-testülete részéről alkotott önkormányzati rendeletek hatályosulása

**Az előterjesztő:** Papp Gábor polgármester

**Készítette:**  Bertalan Linda humánpolitikai referens

dr. Keserű Klaudia jogász

**Megtárgyalta:** Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Időről-időre szükségessé válik a hatályos önkormányzati rendeletek felülvizsgálata és annak megállapítása, hogy adott rendelet hatályának fenntartása továbbra is indokolt-e a társadalmi, szociális, valamint gazdasági érdekek figyelembevételével. A felülvizsgálat további indokaként jelölhető meg a magasabb szintű jogszabályi környezet változása, és a jogbiztonság követelményének való megfelelés biztosítása.

Hévíz Város Önkormányzat Képviselő-testülete a 2016. május 26-ai ülésén tárgyalta a helyi önkormányzati rendeletek hatályosulására, módosítására vonatkozó előterjesztést.

**Magyarország Alaptörvénye** 32. cikk (2) bekezdése értelmében a feladatkörében eljáró helyi önkormányzat az alábbi két esetben jogosult önkormányzati rendeletet alkotni:

1. A helyi önkormányzat eredeti jogalkotói hatáskörben olyan helyi társadalmi viszonyok rendezésére jogosult önkormányzati rendeletet alkotni, melyet törvény nem szabályoz.
2. A helyi Önkormányzat törvényben kapott felhatalmazás alapján is jogosult önkormányzati rendeletet alkotni. Ebben az esetben **a jogalkotásról szóló 2010. évi CXXX. törvény** 5. § (4) bekezdése értelmében a helyi önkormányzat nem csak jogosult, hanem köteles is az önkormányzati rendeletet megalkotni, feltéve, hogy a felhatalmazást adó jogszabályból kifejezetten más nem következik.

A **Helyi Önkormányzatok Európai Chartájáról szóló**, 1985. október 15-én, Strasbourgban kelt egyezmény kihirdetéséről szóló **1997. évi XV. törvény** 3. cikk 1. pontja értelmében a helyi önkormányzás a helyi önkormányzatoknak azt a jogát és képességét jelenti, hogy a – jogszabályi keretek között – a közügyek lényegi részét saját hatáskörükben szabályozzák, és igazgassák a helyi lakosság érdekében.

A felülvizsgálat során fontos szerepet játszik a dereguláció is, amelynek keretében a végrehajtott vagy párhuzamos jogszabályok és jogszabályi rendelkezések hatályon kívül helyezésével formai értelemben csökkenthető a jogi szabályozás, így a hatályos joganyag nem változik (technikai dereguláció). A felülvizsgálat során szem előtt kell tartani, hogy amennyiben egy adott rendelet jelentős részét módosítani kellene, helyette célszerűbb egy új, átlátható rendelet alkotása.

Az alábbi táblázat bemutatja, hogy a döntésnek megfelelően az eltelt két évben mely önkormányzati rendeletek kerültek felülvizsgálatra, módosításra, illetve hatályon kívül helyezésre a Képviselő-testület 134/2016. (V. 26.) számú határozatának megfelelően.

|  |  |  |
| --- | --- | --- |
| **Rendeletek** | | |
| **A rendelet száma** | **A rendelet tárgya** | **Feladat végrehajtása** |
| 6/1992. (V.19.) | A belterületi határ módosításáról | Nem felülvizsgálható |
| **32/1995. (XII.19.)** | Az egyes közszolgáltatások kötelező igénybevételéről | Módosítva 2017-2018. évben, az aktuális társadalmi és jogi helyzethez igazítva |
| **8/1998. (III.31.)** | A környezetvédelemről | Hatályon kívül helyezte a 33/2017. (XI.30.) Ör. (Új rendelet a környezetvédelemről) |
| **10/2000. (VI.1.)** | Hévíz város közterületeinek általános rendjéről | Módosítva 2017-2018. évben, az aktuális társadalmi és jogi helyzethez igazítva |
| **19/2000.(XI. 30.)** | A temetőkről és a temetkezés rendjéről | Hatályon kívül helyezte a 38/2016. (XI.30.) Ör. (Új rendelet került megalkotásra) |
| **7/2001. (III.14.)** | Településfejlesztési célú elővásárlási jog megállapításáról | Hatályon kívül helyezte a 30/2016. (VII.5.) Ör. |
| **9/2004. (IV.1.)** | A helyi címer és zászló alapításáról és használatának rendjéről | Hatályon kívül helyezte a 14/2017. (V.25.) Ör. (Új rendelet került megalkotásra) |
| **24/2004. (VI.30.)** | Az önkormányzat tulajdonában lévő lakások és nem lakás célú helyiségek bérletéről, valamint elidegenítésükről | Felülvizsgálat alatt |
| **43/2004. (XII.15.)** | Az Önkormányzat közművelődési feladatairól, a helyi közművelődés támogatásáról | Hatályon kívül helyezte a 26/2016. (VII.5.) Ör. (Új rendelet került megalkotásra) |
| **28/2005. (XII.15.)** | A közterületek használatáról | Többször módosítva, az aktuális társadalmi és jogi helyzethez igazítva |
| **5/2008. (I.30.)** | Önkormányzati rendeletekben meghatározott helyszíni bírságok összegének módosításáról | Hatályon kívül helyezte a 28/2016. (VII.5.) Ör. |
| **5/2009. (II.27.)** | Az önkormányzati intézményekben folyó munkahelyi étkeztetésről | Hatályon kívül helyezte a 37/2016. (XI.30.) Ör. (Új rendelet került megalkotásra) |
| **4/2010. (II.10.)** | A helyi adókról | Többször módosítva, az aktuális társadalmi és jogi helyzethez igazítva |
| **5/2010. (II.10.)** | A nehéz helyzetbe került természetes személyek lakáshitel-törlesztésének támogatásáról | Hatályon kívül helyezte a 34/2017. (XI.30.) Ör. |
| **15/2010. (VI.30.)** | Az idegenforgalmi adó beszedésre kötelezettek bejelentési, nyilvántartás-vezetési kötelezettségéről | Hatályon kívül helyezte a 19/2018. (IV. 26.) Ör. (Új rendelet került megalkotásra) |
| **4/2011. (I.26.)** | A költségvetési és zárszámadási rendelet tartalmának (szerkezetének, táblázatainak) meghatározásáról | Felülvizsgálat alatt |
| **60/2011. (XI.10.)** | A jégpálya nyitva tartásáról és használatának díjáról | Többször módosítva, az aktuális társadalmi és jogi helyzethez igazítva |
| **29/2012. (VI.27.)** | Az önkormányzati biztosról | Felülvizsgálat alatt |
| **47/2013. (XI. 27.)** | Az államháztartáson kívülre nyújtott támogatásokról | Hatályon kívül helyezte a 34/2016. (X.28.) Ör. (Új rendelet került megalkotásra) |
| **2/2014. (II. 12. )** | HVÖ 2014. évi költségvetése | Hatályon kívül helyezte a 17/2016. (V. 27.) Ör. |
| **19/2014. (IV. 29.)** | HVÖ 2013. évi gazdálkodásának zárszámadásáról | Hatályon kívül helyezte a 17/2016. (V. 27.) Ör. |
| **3/2015. (II. 17.)** | HVÖ 2015. évi gazdálkodásáról | Hatályon kívül helyezte a 17/2016. (V. 27.) Ör. |
| **23/2015. (V. 29.)** | HVÖ 2014. évi gazdálkodásának zárszámadásáról | Hatályon kívül helyezte a 17/2016. (V. 27.) Ör. |
| **36/2015. (X. 5.)** | Az egyéb szálláshelyek minőségfejlesztési támogatásáról | Módosította a 25/2017. (IX.28.) Ör. |
| **2/2016. (I. 29.)** | Hévíz Város Önkormányzat 2016. évi költségvetéséről | Hatályon kívül helyezte a 12/2017. (V.25.) Ör. |
| **17/2016. (V. 27.)** | HVÖ 2015. évi gazdálkodásának zárszámadásáról | Hatályon kívül helyezte a 12/2017. (V.25.) Ör. |
| **32/2004. (IX.1.)** | A közterület-felügyeletről | Felülvizsgálat alatt |
| **2/2005. (I.26.)** | Lakáscélú helyi támogatásokról | Felülvizsgálat alatt |
| **16/2007. (VI.1.)** | Az épített örökség értékeinek helyi védelméről | Hatályon kívül helyezte a 38/2017. (XII.18.) Ör. |
| **31/2007. (XII.20.)** | A helyi jelentőségű védett természeti terület védettségének fenntartásáról | Felülvizsgálata nem indokolt |
| **21/2008. (X.1.)** | Hévíz város közterületein a járművel várakozás rendjéről | Többször módosítva, az aktuális társadalmi és jogi helyzethez igazítva |
| **3/2011. (I.26.)** | A közterületen történő dohányzás korlátozásáról | Jelen előterjesztés tartalmazza a döntési javaslatot |
| **29/2011. (IV.13.)** | A Hévíz 1626/4. hrsz. ingatlant érintő változtatási tilalom elrendeléséről | 2017. III. 15. napjától hatálytalan |
| **16/2012. (III.28.)** | Helyi kitüntető cím és kitüntető díjak alapításáról és adományozásáról | Módosította a 20/2015. (IV. 30.) Ör. |
| **30/2012. (VI.27.)** | A Polgármesteri Hivatalban foglalkoztatott közszolgálati tisztviselők egyéb juttatásairól | Módosította a 3/2018. (I.25.) Ör. |
| **45/2012. (IX.28.)** | Az önkormányzati fenntartású köznevelési intézményekben térítési díj, tandíj ellenében biztosított köznevelési feladatokról | Hatályon kívül helyezte a 16/2017. (VI.30.) Ör. |
| **2/2013. (III.4.)** | Hévíz Város Önkormányzat pénzkezelésének rendjéről | Módosította a 3/2016. (I.29.) Ör. |
| **10/2013. (IV.11.)** | A településképi véleményezési eljárásról | Hatályon kívül helyezte a 38/2017. (XII.18.) Ör. |
| **11/2013. (IV.11.)** | A településképi bejelentési eljárásról | Hatályon kívül helyezte a 38/2017. (XII.18.) Ör. |
| **12/2013. (IV.11.)** | A helyi településrendezési előírások tartalmáról szóló előzetes tájékoztatás és a tervekkel kapcsolatos szakmai konzultáció szabályairól | Felülvizsgálat alatt |
| **5/2014. (II. 5.)** | A külföldi kiküldetésekről | Felülvizsgálat alatt |
| **16/2014. (III. 27.)** | Az életvitelszerű közterületi tartózkodás szabályairól | Felülvizsgálat alatt |
| **21/2014. (IV. 29.)** | A szociális szolgáltatásokról és a személyes gondoskodást nyújtó gyermekjóléti ellátásokról | Módosította a 13/2018. (III.29.) Ör. |
| **11/2015. (II. 26.)** | A települési támogatásról | Módosította a 17/2018. (IV.26.) Ör. |
| **15/2015. (III. 30.)** | A közalkalmazottak lakáscélú támogatásáról | Felülvizsgálva, módosítást nem igényel |
| **42/2015. (XI. 11.)** | A szociális célú tüzelőanyag támogatás helyi szabályairól | Módosította a 20/2017. (VII.24.) Ör. |
| **44/2015. (XI. 27.)** | Hévíz Hazavár Önkormányzati útiköltség hozzájárulás és ösztöndíj elbírálásának helyi szabályozásáról | Módosítást nem igényel |
| **13/2016. (III. 31.)** | A Hévízi Polgármesteri Hivatalban igazgatási szünet elrendeléséről | 2017. I. 2. napjától hatálytalan |
| **41/2003. (XII.22.)** | Hévíz Város Építési Szabályzatáról és Szabályozási Tervéről | Hatályon kívül helyezte a 45/2016. (XII.22.) Ör. (Új rendelet került megalkotásra) |
| **57/2011. (X.28.)** | Az építészeti-műszaki tervtanács működéséről | Jelen ülésre külön előterjesztés tartalmazza a felülvizsgálatot |
| **13/2013. (IV.30.)** | A hivatali helyiségen és hivatali munkaidőn kívül történő házasságkötés díjáról | Hatályon kívül helyezte a 41/2016. (XI.30.) Ör. (Új rendelet került megalkotásra) |
| **24/2013. (VI.26.)** | A közösségi együttélés alapvető szabályairól, valamint ezek elmulasztása, megszegése jogkövetkezményeiről | Többször módosítva, az aktuális társadalmi és jogi helyzethez igazítva |
| **25/2013. (VI.26.)** | Az egészségügyi alapellátások körzeteiről | Módosította a 41/2015. (XI.2.) Ör. |
| **39/2013. (X.31.)** | A közterületek elnevezéséről, a házszám megállapítás szabályairól | Felülvizsgálata folyamatban |
| **46/2013. (XI. 27.)** | A talajterhelési díjról | Felülvizsgálata folyamatban |
| **22/2014. (IV. 29.)** | A vagyongazdálkodásról | Többször módosítva, az aktuális társadalmi és jogi helyzethez igazítva |
| **32/2014. (IX. 25.)** | Hévíz Város Közoktatásáért és Év tanára díj alapításáról és adományozásáról | Módosítást nem igényel |
| **34/2014. (X. 30.)** | A Képviselő-testület és Szervei Szervezeti és Működési Szabályzatáról | Többször módosítva, az aktuális társadalmi és jogi helyzethez igazítva |
| **45/2014. (XII. 15.)** | A nem közművel összegyűjtött háztartási szennyvíz begyűjtésére vonatkozó közszolgáltatás helyi szabályairól | Felülvizsgálata folyamatban |

2011. január 25-ei Képviselő-testületi ülésén Hévíz Város Önkormányzat Képviselő-testülete megalkotta 3/2011. (I. 26.) önkormányzati rendeletét a közterületen történő dohányzás korlátozásáról. A Képviselő-testület összhangban a nemdohányzók védelméről és a dohánytermékek fogyasztásának, forgalmazásának egyes szabályairól 1999. évi XLII. törvénnyel és az Európai Bizottság ajánlásával a prevenció és egészségmegőrzés céljából, valamint a fiatal korosztálynak való példamutatás érdekében, játszótereken és közterületek egyes részeire dohányzás korlátozást vezetett be.

A rendelet szerint tilos a dohányzás Hévíz város közigazgatási területén - a vendéglátóhelyek előkertjeinek és a közterület használati engedéllyel rendelkező alkalmi rendezvényeknek, az intézményhez kijelölt épületen kívüli dohányzóhely területének kivételével - a játszóterek, az oktatási, nevelési intézmények, az egészségügyi intézmények, a sport és művelődési intézmények, és az egyházi épületek és intézmények,

utcafronti főbejáratának 50 méteres körzetében.

Az elmúlt évek tapasztalata alapján a rendelet előírásai jellemzően nem kerültek betartásra.

A rendelet hatályba lépésekor szabálysértési bírság kiszabását tette lehetővé szankció alkalmazásaként.

A rendelet hatályba lépés óta a szankcionálási lehetőségek megváltoztak, bírság kiszabásra nincs lehetőség

A fentiek miatt szükséges volt a rendelet felülvizsgálata. A felülvizsgálat alapján javasoljuk, hogy a rendeletet helyezze hatályon kívül a Képviselő-testület.

A közterületen történő dohányzás korlátozásáról szóló önkormányzati rendelet részletes indokolása.

* A rendelet tervezet 1. §-a a közterületen történő dohányzás korlátozásáról szóló önkormányzati rendelet hatályon kívül helyezéséről rendelkezik.
* A rendelet-tervezet 2. §-a a rendelet kihirdetéséről rendelkezik.

Kérem, a Tisztelt Képviselő-testületet az előterjesztés megvitatására, a rendelet tervezet és a határozati javaslat elfogadására.

A döntés minősített többséget igényel

**2.**

**1. Határozati javaslat**

Hévíz Város Önkormányzat Képviselő-testület az önkormányzati rendeletek hatályosulásáról szóló beszámolót elfogadja.

**2. Rendelet alkotás**

**Hévíz Város Önkormányzat Képviselő-testülete**

**…/….. (… . …) önkormányzati rendelete**

# a közterületen történő dohányzás korlátozásáról szóló 3/2011. (I. 26.) önkormányzati rendelet hatályon kívül helyezéséről

Hévíz Város Önkormányzat Képviselő-testülete az Alaptörvény 32 cikk (1) bekezdésében meghatározott feladatkörében, valamint a jogalkotásról szóló 2010. évi CXXX. törvény 13. § (2) bekezdésében kapott felhatalmazás alapján eljárva a következőket rendeli el:

# 1. § Hatályát veszti Hévíz Város Önkormányzat Képviselő-testülete a közterületen történő dohányzás korlátozásáról szóló 3/2011. (I. 26.) önkormányzati rendelete.

**2. §** Ez a rendelet a kihirdetését követő napon lép hatályba és hatályba lépését követő napon hatályát veszti.

dr. Tüske Róbert Papp Gábor

jegyző polgármester

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

# A rendelet-tervezet címe: a közterületen történő dohányzás korlátozásáról szóló 3/2011. (I. 26.) önkormányzati rendelet hatályon kívül helyezéséről

**Társadalmi-gazdasági hatása**:

**Költségvetési hatása**: Nincs

**Környezeti, egészségi hatása**: Nincs

**Adminisztratív terheket befolyásoló hatása**: Az intézkedés nem jár az adminisztratív terheket jelentősen befolyásoló kihatással.

**Egyéb hatása**: Nincs.

**A rendelet megalkotásának szükségessége**: A jogszabály megalkotásának szükségességét a fent leírt pozitív hatások elérése indokolja, valamint a szabadságok kiadásának tervezhetősége a munkafolyamatok működésének biztosítása mellett.

**A rendelet megalkotása elmaradása esetén várható következmények**: Nincs.

**A rendelet alkalmazásához szükséges feltételek**:

* **személyi**: rendelkezésre állnak
* **szervezeti**: rendelkezésre állnak
* **tárgyi**: rendelkezésre állnak
* **pénzügyi**: rendelkezésre állnak

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalan Linda  dr. Keserű Klaudia | humánpolitikai referens  jogász |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |